
משרד החקלאות ופיתוח הכפר  
לידי מר' אילן ישראל 

באמצעות מייל: hofesh-hameida@moag.gov.il

א.נ.,
הנדון: בקשה לפי חוק חופש המידע, התשנ"ח-1998

בקשה זו עוסקת בקבלת מידע אודות יומן השר.

בהתאם לחוק חופש המידע, התשנ"ח-1998 (להלן: "החוק") אבקש לקבל לידי את העתק יומנו של שר החקלאות ופיתוח הכפר, החל מתאריך 1/1/2014 עד לתאריך 31/12/2014 ללא עריכה או שינוי. 
כאמור לפי סעיף 6(ב) לתקנות חופש המידע (אגרות), תשנ"ט-1999, התנועה לחופש המידע היא עמותה רשומה כמשמעותה בחוק העמותות, התש"ם-1980 שהציגה אישור ניהול תקין, הפועלת לקידום מטרה ציבורית ועל כן פטורה מתשלום אגרת בקשה. אני מתחייבת לשלם אגרת טיפול והפקה עד לסכום של 150 ש"ח, ובכל מקרה בו יידרש על-ידכם סכום גבוה יותר, נדרשת מראש הסכמתי להמשך הטיפול בבקשה.

בקשה זו היא כלי ליצירת שקיפות בין הציבור לבין נבחרי הציבור, מדובר במידע שהציבור צריך לדעת וזכותו המלאה לדעת.
להזכירכם, על-פי חוק חופש המידע עליכם להשיב לבקשה זו בהקדם האפשרי ולא יאוחר משלושים יום מעת קבלת בקשה זו. כמו כן, חריגה מהמועדים הקבועים בחוק לא תאפשר גבייה של אגרת טיפול והפקה.


בברכה,

